SKRIFTLIG FORESPØRGSEL E-2678/00

af Mary Banotti (PPE-DE) til Kommissionen

(1. september 2000)

Om: Forsinkelser i behandlingen af udviklingsprojekter

Jeg har fået at vide, at der på trods af det store arbejde, som de ansatte i GD Udvikling udfører, er alvorlige forsinkelser i behandlingen af forslag om midler, som allerede er tildelt. Nye forslag for 2000 er

stadig ikke fremsat, og generaldirektoratets budget for 2001 er blevet reduceret i stedet for forhøjet ved at sammenlægge budgetkontiene B7-6000 og B7-643 A, hvilket har øget disse problemer.

Hvilke foranstaltninger agter Kommissionen at træffe i betragtning af dens forpligtelse til at stille et europæisk udviklingsprogram til rådighed for at sikre, at verdens fattige ikke lider på grund af manglende personale til at udføre arbejdet i GD Udvikling? Hvilke skridt kan Kommissionen tage for afhjælpe denne situation hurtigst muligt?

Svar afgivet på Kommissionens vegne af Poul Nielson

(11. oktober 2000)

Generaldirektoratet for Udvikling har udarbejdet en praktisk vejledning, under hensyntagen til de nye almindelige betingelser for samfinansiering med ikke-statslige organisationer (NGO'er), der trådte i kraft den 7. januar 2000, og til Amsterdam-traktatens bestemmelser om gennemsigtighed, som har til formål at lette offentlighedens adgang til information og Parlamentets henstillinger på dette område. Denne er tilgængelig for offentligheden og forklarer, hvorledes systemet med behandling af ikke-statslige organisationers ansøgninger om samfinansiering anvendes på projekter og programmer, der gennemføres i udviklingslandene (budgetpost B7-6000), projekter og programmer, som tager sigte på at oplyse befolkningen i EU om udviklingsspørgsmål (budgetpost B7-6000), programmer til opbygning af den institutionelle kapacitet og projekter og programmer for decentraliseret samarbejde (budgetpost B7-6430).

Udarbejdelsen af denne vejledning, som gik forud for behandlingen af ansøgningerne, var så meget mere nødvendig nu, fordi NGO'ernes ansøgninger om samfinansiering, igen af hensyn til gennemsigtigheden, for fremtiden vil blive behandlet efter indkaldelse af forslag. En indkaldelse for år 2000 er blevet offentliggjort i De Europæiske Fællesskabers Tidende(1).

Dette er årsagen til at behandlingen af forslagene er noget forsinket, men en intern udvælgelseskomité har dog allerede for budgetåret 2000 godkendt 244 projekter for et beløb på ca. 80 mio. for budgetåret 2000, og 200 mio. vil sandsynligvis være nået ved årets udgang, hvilket svarer til de bevillinger, der er tilkendt af budgetmyndigheden.

For budgetåret 2001 har Kommissionen foreslået en sammmenlægning af budgetposterne B7-6000 og B7-6430, dels med henblik på rationalisering af budgetrammen, dels for at understrege vigtigheden af at civilsamfundet konsolideres og at aktørerne deltager i Fællesskabets udviklingspolitik. I denne forbindelse tilstræbes et decentraliseret samarbejde, der gør de lokale aktører ansvarlige for udarbejdelsen og gennemførelsen af samarbejdsprogrammerne. Ved sammenlægningen af budgetposterne B7-6000 og B7-6430 bør der kunne opnås en bedre fordeling af ressourcerne med henblik på mindskelse af fattigdom.

(1) EFT C 177 af 27.6.2000.